Benjamin Moloise

Kulo lonkhe licala la Moloise, kwavela tinsolo mayelana nekuba semtsetfweni kwebufakazi lobumelene naye, buciniso bekuvuma kwakhe, kanye nekulunga jikelele kwalenchubo. Ngemuva kwekwala kwemusa noma kugwetjwa kabusha nguMengameli PW Botha, Moloise walengiswa ngentsmbo ePretoria Central Prison ngo 1985. Kubulawa kwakhe kwavusa tiphitsiphitsi eJozi, imibhikisho kanye nasemadolobheni lamakhulu emhlaba. 

 Sigwebo sentsambo 
Ngebusuku bangaphambi kwekulengiswa kwa Moloise, emasotja atungeleta aphindze ashaya likhaya lamake wakhe ngegesi lekhipha tinyembeti eSoweto ngesikhatsi semlindzelo. Tinhlangano temhlaba wonkhe nabohulumende bacela kutsi Moloise akhululwe, kantsi lusha lolungaba ngu-300 labutsana ekhaya kabo Moloise. Priscilla Jana watsi bekavakashele lendlu namake wa Moloise Polina, kuphela kutfola sicondziso sekutsi yena na Robert Moloise bavakashele esiteshini semaphoyisa sendzawo. Njengobe betama kuchumana netiphatsimandla, babona emasotja lahamba ngetimoto letihlomile atungeleta lendlu futsi ayalela lusha lolubhikishako kutsi luhambe. https://sahistory.org.za/dated-event/south-african-black-activist-and-poet-benjamin-moloise-hanged-allegedly-killing-police Nanobe Jana acinisekisa kutsi lomhlangano bewutawuba nekuthula, emasotja ahlala angavumi, akhanyisa lendzawo ngemalambu lakhanyako futsi amemetela kutsi lomhlangano awukho emtsetfweni ngetipikha . Ngaphambilini, Pauline, ngemuva kwemhlangano wakhe wekugcina nendvodzana yakhe, wetfula umlayeto wakhe: inkholelo yekutsi ngalelinye lilanga iNingizimu Afrika itawubuswa bantfu bayo labamnyama, nekutsi labo labatinikela ngekuphila kwabo benta njalo ngenca yenkhululeko.  Pauline waphindze watsi Moloise utawuhamba aye esigodvweni ahlabele ingoma lehlonipha iNhlangano Yesive Yase-Afrika kanye nemholi wayo lodzingisiwe, Oliver Tambo .https://newscentral.africa/south-africa-returns-remains-of-anti-apartheid-hero-benjamin-moloise/ 

 Tinkomba 
Umkhakha:Tembangave
Umkhakha:Ningizimu Afrika